Det er særlig handicapidretten som har fått nyte godt av Carl E. Wangs engasjement, selv om han var president i Norges Håndballforbund fra 1972 til 1977. Han var den første formann i Norges Handicapidrettsforbund fra 1971 til 1974 og ble siden medlem og leder av Det Europeiske Handicapidrettsforbund og Den Europeiske Paralympiske Komité. Han var også leder av komiteen for de paralympiske lekene på Lillehammer. Fra 1973 til 1977 var han formann i Statens Idrettsråd.